KOMISSION ASETUS (ETY) N:o 2394/84,

annettu 20 päivänä elokuuta 1984,

viinivuosien 1984/1985 ja 1985/1986 ioninvaihtohartseja koskevista edellytyksistä sekä väkevöimällä tiivistetyn rypäleen puristemehun valmistamista koskevista yksityiskohtaisista täytäntöönpanosäännöistä

EUROOPAN YHTEISÖJEN KOMISSIO, joka

ottaa huomioon Euroopan talousyhteisön perustamissopimuksen,

ottaa huomioon viinikaupan yhteisestä järjestämisestä 5 päivänä helmikuuta 1979 annetun neuvoston asetuksen (ETY) N:o 337/79(), sellaisena kuin se on viimeksi muutettuna asetuksella (ETY) N:o 1208/84(), ja erityisesti sen 46 artiklan 6 kohdan ja sen 65 artiklan,

sekä katsoo, että

neuvosto on sallinut puhdistetun tiivistetyn rypälemehun valmistuksen ja käytön; asetuksen (ETY) N:o 337/79 liitteessä III olevan 1 a kohdan h alakohdassa sallitaan määriteltävin edellytyksin ioninvaihtohartsien käyttö tämän tuotteen valmistuksessa; on tarpeen määrittää näiden hartsien käytön edellytykset,

määrityksessä olisi otettava huomioon elintarvikkeiden kanssa kosketuksiin joutuvia tarvikkeita koskevan jäsenvaltioiden lainsäädännön lähentämisestä 23 päivänä marraskuuta 1976 annetulla neuvoston direktiivillä 76/893/ETY() yhteisön tasolla jo annetut säännökset sekä mainitun direktiivin mukaisesti annetut yhteisön ja kansalliset säännökset,

sallittujen käsittelyjen olisi varmistettava, ettei saatu tuote ole millään tavoin terveydelle vaarallinen; on siten tarpeen säätää käytettyjen aineiden valvonnasta sekä tämän valvonnan mahdollistavista määritysmenetelmistä,

viinivuosien 1982/1983 ja 1983/1984 ioninvaihtohartsien käytön edellytysten määrittämisestä ja puhdistetun tiivistetyn rypälemehun valmistuksen yksityiskohtaisista säännöistä annetun komission asetuksen (ETY) N:o 2253/82() soveltaminen rajoitettiin kahteen viinivuoteen elintarvikkeiden kanssa kosketuksiin joutuvia tarvikkeita koskevan yhteisön tasolla tehdyn selvityksen tuloksia odoteltaessa; tätä selvitystä ei ole vielä saatu päätökseen, ja sen päättymisaikaa on vaikea ennustaa; olisi siten tarpeen säätää asetuksen (ETY) N:o 2253/82 säännösten soveltamisesta vielä kahden viinivuoden ajaksi,

tässä yhteydessä on suotavaa selkeyden vuoksi ja asianomaisten tiedonsaannin parantamiseksi julkaista säännökset uudelleen kokonaisuudessaan ja täydentää niitä erityisesti julkaisemalla Euroopan yhteisöjen virallisessa lehdessä luettelo niistä laitoksista, joissa voidaan käyttää ioninvaihtohartseja, ja

tässä asetuksessa säädetyt toimenpiteet ovat viinin hallintokomitean lausunnon mukaiset,

ON ANTANUT TÄMÄN ASETUKSEN:

1 artikla

1. Ioninvaihtohartseja voidaan käyttää puhdistetun tiivistetyn rypälemehun valmistukseen ainoastaan enologin tai teknisen asiantuntijan valvonnassa sen jäsenvaltion viranomaisten hyväksymässä laitoksessa, jonka alueella näitä hartseja käytetään. Näiden viranomaisten on määritettävä hyväksytyille enologeille ja teknisille asiantuntijoille kuuluvat tehtävät ja velvollisuudet.

2. Jäsenvaltioiden on viipymättä ilmoitettava komissiolle, joka puolestaan ilmoittaa muille jäsenvaltioille, 1 kohdassa tarkoitetuille enologeille ja teknisille asiantuntijoille kuuluvien tehtävien ja velvollisuuksien määrittämistä koskevat toimenpiteet sekä hyväksymiensä laitosten luettelon.

3. Komissio julkaisee Euroopan yhteisöjen virallisen lehden C sarjassa sille 2 kohdan mukaisesti toimitettujen hyväksyttyjen laitosten luettelon.

2 artikla

Ioninvaihtohartsit, joita voidaan käyttää, ovat sulfonihappo- ja ammoniumryhmiä sisältäviä styreenin tai divinyylibentseenin kopolymeerejä. Niiden on oltava direktiivin 76/893/ETY säännösten ja sen noudattamiseksi annettujen yhteisön ja kansallisten säännösten mukaiset. Ne eivät saa myöskään luovuttaa liitteessä olevalla määritysmenetelmällä testattaessa yhdellekään mainitulle uutteelle enemmän kuin 1 milligramman orgaanisia aineita litraa kohti.

Niiden toimintakyky on palautettava käyttämällä elintarvikkeiden valmistukseen sallittuja aineita.

3 artikla

Tämä asetus tulee voimaan 1 päivänä syyskuuta 1984.

Sitä sovelletaan 31 päivään elokuuta 1986 asti.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 20 päivänä elokuuta 1984.

Komission puolesta

Poul DALSAGER

Komission jäsen

() EYVL N:o L 54, 5.3.1979, s. 1

() EYVL N:o L 115, 1.5.1984, s. 77

() EYVL N:o L 140, 9.12.1976, s. 19

() EYVL N:o L 240, 14.8.1982, s. 5

LIITE

IONINVAIHTOHARTSIEN ORGAANISTEN AINEIDEN HÄVIKIN MÄÄRITYS

1 Tarkoitus ja soveltamisala

Ioninvaihtohartsien orgaanisten aineiden hävikin määritys.

2 Määritelmä

Ioninvaihtohartsien orgaanisten aineiden hävikit. Jäljempänä esitetyllä menetelmällä määritetyt hävikit.

3 Periaate

Uuttamisliuottimet johdetaan tähän tarkoitukseen esikäsiteltyjen hartsien läpi, ja uutetun orgaanisen aineen paino määritetään gravimetrisesti.

4 Reagenssit

Kaikkien reagenssien on oltava analyysilaatua.

Uuttamisliuottimet

4.1 Tislattu vesi tai vastaavaa puhtausastetta oleva deionisoitu vesi.

4.2 Etanoli, 15 % v/v. Valmistetaan sekoittamalla 15 osaa absoluuttista etanolia 85 osaan vettä (4.1).

4.3 Etikkahappo, 5 % m/m. Valmistetaan sekoittamalla 5 paino-osaa jääetikkahappoa 95 paino-osaan vettä (4.1).

5 Välineistö

5.1 Ioninvaihtokromatografiakolonneja.

5.2 Vetoisuudeltaan 2 litran mittalaseja.

5.3 Litteitä haihdutusmaljoja, joiden lämmönsietokyky muhveliuunissa on 850 °C.

5.4 Termostaattisäätöinen uuni, säädetty noin 105 ± 2 °C:seen.

5.5 Termostaattisäätöinen muhveliuuni, säädetty noin 850 ± 25 °C:seen.

5.6 Analyysivaaka, tarkkuus 0,1 milligrammaa.

5.7 Haihdutin, sähkölevy tai infrapunahaihdutin.

6 Suoritus

6.1 Lisätään kaikkiin kolmeen ioninvaihtokromatografiakolonniin (5.1) 50 millilitraa testattavia ioninvaihtohartseja, jotka on pesty ja esikäsitelty valmistajan elintarvikealalla käytettäväksi tarkoitettuja hartseja koskevien ohjeiden mukaisesti.

6.2 Lasketaan kolme uuttamisliuotinta (4.1, 4.2 ja 4.3) erikseen tätä varten esikäsiteltyjen kolonnien (6.1) läpi 350 P450 millilitraa tunnissa olevalla virtausnopeudella. Jokaisella kerralla heitetään pois ensimmäinen litra eluaattia ja kerätään seuraavat kaksi litraa asteikolla varustettuihin mittalaseihin (5.2).

6.3 Haihdutetaan kukin kolmesta eluaatista sähkölevyllä tai infrapunahaihduttimen avulla (5.7) ennalta puhdistetussa ja punnitussa (m0) litteässä haihdutusmaljassa (5.3). Asetetaan maljat uuniin (5.4) ja kuivataan vakiopainoon (m1).

6.4 Kun tällä tavoin kuivatun maljan paino (6.3) on merkitty muistiin, se asetetaan muhveliuuniin (5.5), ja sitä poltetaan, kunnes vakiopaino saavutetaan (m2).

6.5 Määritetään uutettu orgaaninen aine (7.1). Jos määrä on suurempi kuin 1 milligramma litraa kohti, tehdään reagenssien sokeakoe ja lasketaan uudelleen uutetun orgaanisen aineen paino.

Tehdään sokeakoe toistamalla 6.3 ja 6.4 kohdan menettelyt kuitenkin käyttämällä kaksi litraa uuttamisliuotinta, mistä saadaan tulokseksi vastaavasti 6.3 ja 6.4 kohtaa vastaavat painot m3 ja m4.

7 Tulosten ilmoittaminen

7.1 Kaava ja tulosten laskeminen

Ioninvaihtohartseista uutetun orgaanisen aineen paino ilmaistuna milligrammoina litraa kohti saadaan seuraavalla kaavalla:

500 (m1 P m2)

jossa m1 ja m2 on ilmaistu grammoina.

Ioninvaihtohartseista uutetun orgaanisen aineen korjattu paino ilmaistuna milligrammoina litraa kohti saadaan seuraavalla kaavalla:

500 (m1 P m2 P m3 + m4)

jossa m1, m2, m3 ja m4 on ilmaistu grammoina.

7.2 Kahden samasta näytteestä tehdyn rinnakkaisen määrityksen tulokset eivät saa erota toisistaan enemmän kuin 0,2 milligrammaa litraa kohti.